Fyrstu tölur benda til stórsigurs Sjálfstæðisflokks á Akranesi Þegar búið er að telja 2696 atkvæði á Akranesi er ljóst að miklar sviptingar eru að eiga sér stað á fylgi flokkanna í bænum og er núverandi meirihluti fallinn . Frjálsir með framsókn fengu 356 atkvæði og 1 mann , Sjálfstæðisflokkur hlaut 1079 atkvæði og 5 menn , Samfylking hlaut 620 atkvæði og 2 menn , Vinstri grænir 215 atkvæði og engan mann og Björt framtíð 322 atkvæði og 1 mann . Vinstri grænir þurfa samkvæmt þessum tölum einungis að fá eitt atkvæði til viðbótar til að fella fimmta mann Sjálfstæðisflokks .